[dc]હિ[/dc]ન્દુઓ ચારધામની, બાર જ્યોતિર્લિંગની, ઉત્તરાખંડની જાત્રાએ જાય છે. ગુજરાતમાં દ્વારકા, સોમનાથ, અંબાજી, ડાકોર વગેરે તીર્થો છે. તે રીતે વીરપુરમાં જલારામ બાપુ, ગોંડલમાં ભુવનેશ્વરી ધામ, મહુવામાં કૈલાસધામ, કાયાવરોહણ, સાજલીમાં ભીમનાથ, નર્મદા કિનારે ચાંદોદ વગેરે અનેક તીર્થસ્થાનોની જાત્રા કરે છે. તેમ હવે નવા જમાનામાં રચનાત્મક તીર્થો પણ થયાં છે, જ્યાં સમર્પિત લોકસેવકો જીવન સમર્પણ કરી જનકલ્યાણનાં કાર્યો કરે છે.